Mykola Lysenko

Mykola Vitalijovytsj Lysenko (ukrainsk: Микола Віталійович Лисенко, født 22. mars 1842 i Hrynky og død 6. november 1912 i Kyiv) var en ukrainsk dirigent, komponisk og pianist.

Mykola Lysenko er kåret til far av all moderne ukrainsk klassisk musikk. Hans produktive livsverk la grunnlaget for videre utvikling og utvidelse av ukrainsk musikkultur. 

Han er ofte sett på som en grunnlegger av nasjonal musikktradisjon gjennom nasjonal vekkelse som Grieg i Norge, Dvořák i Tsjekkia, Jean Sibelius i Finland, Elgar og Delius i England og Albeniz i Spania. 

Han hadde stor betydning for grupper av ukrainske komponister, inkludert Stetsenko, Stepovyj, Kosjyts og Ljudkevytsj. En samling av Lysenkos verk (22 bind) ble utgitt i Kyiv i 1950–59.

Biografi 
Lysenko var komponist, pianist og dirigent. Han studerte ved Kharkiv og Kyiv universiteter og senere ved Leipzig Conservatorium der Musik under K. Reinecke og E. Richter (1867–69). Fra 1874 til 1876 studerte han orkestrering under Rimskij-Korsakov i St. Petersburg. I 1904 grunnla han sin egen skole for musikk og drama i Kyiv.

Verker 
Listen over Lysenkos operakomposisjoner inkluderer Svartehavskosakker (1872); tre operaer basert på verkene til den ukrainske forfatteren Mykola Hohol – Julenatt (1873–82), Taras Bulba (1890); og operettene Natalka fra Poltava (1889) og Aeneas (1911). Selv som en kjent pianist, komponerte Lysenko en pianosonate, to rapsodier, en suite, en scherzo og en rondo, samt en overflod av mindre stykker, inkludert sanger uten ord, natturner, valser og poloneser.

Han skrev også en rekke arbeider for strykere. Av de ukrainske komponistene var Lysenko den mest engasjerte i kunstsangsjangeren. 

Lysenkos 133 kunstsanger (lirytsjni pisni på ukrainsk) forteller en fantastisk beskrivende og lidenskapelig historie om det europeiske livet på 1800- og tidlig på 1900-tallet.

Referanser

Eksterne lenker 
 
 
 

Ukrainske musikere